**ΙΔΡΥΣΗ ΤΗΣ ΡΩΜΗΣ (10ος-6ος αιώνας π.Χ.)**

**Η ίδρυση της Ρώμης και η οργάνωσή της (σελ. 170-172)**

Σύμφωνα με την παράδοση: η Ρώμη ιδρύθηκε το 753 π.Χ, από τον Ρωμύλο, απόγονο του Αινεία από την Τροία.

Ωστόσο: υπήρχαν οικισμοί στην περιοχή από τον 10ο έως καιτ ον 8ο αι. π.Χ. στην περιοχή.

Πιθανότερη εκδοχή ίδρυσης:

* Οι Ετρούσκοι καταλαμβάνουν την περιοχή τον 7ο αι. π.Χ. και προχωρούν σε συνοικισμό των κατοίκων.
* Παράλληλα εκτελούν έργα: αποξήρανση ελών / κεντρικός αποχετευτικός αγωγός / αγορά / ιππόδρομος / ναός του Διός στο Καπιτώλιο.
* Τον 6ο αι. π.Χ. οι κάτοικοι διώχνουν τους Ετρούσκους, οργανώνονται και κυριαρχούν σταδιακά στο Λάτιο.

Μέχρι τα τέλη του 6ου αι. π.Χ. (509 π.Χ) βασίλεψαν στη Ρώμη έξι βασιλείς (κάποιοι ήταν Ετρούσκοι)

**Η κοινωνική συγκρότηση**

Η ρωμαϊκή κοινωνία συγκροτείται από τρεις τάξεις:

**Πατρίκιοι**

* Παλιές μεγάλες οικογένειες
* Τα άμεσα μέλη και τα παρακλάδια αυτών των οικογενειών ονομάζονται γένη.
* Τα μέλη ενός γένους αναγνωρίζουν ως αρχηγό τον πατέρα από τον οποίο όλοι προέρχονται.

**Πελάτες**

* Υπήκοοι των πατρικίων / Ζουν υπό την προστασία τους.
* Προϊταλιώτες κάτοικοι (Λίγουρες)
* Μέσα από επιμειξίες, σταδιακά, ενώθηκαν με τους πατρίκιους.

**Πληβείοι (πλήθος)**

* Οι νεότεροι κάτοικοι της Ρώμης και των γύρω περιοχών
* Είχαν έρθει μόνοι τους ή αναγκασμένοι από τους Ρωμαίους μετά την κατάληψη της πόλης τους
* Δεν είχαν δεσμούς με τους πατρικίους και τους πελάτες.
* Δεν είχαν πολιτικά δικαιώματα
* Δεν επιτρεπόταν ο γάμος με γυναίκες της τάξης των πατρικίων

**Η πολιτική οργάνωση**

Βασιλιάς: αρχηγός του κράτους / θρησκευτικός αρχηγός / ηγέτης του στρατού / ανώτατος δικαστής

Δύο σώματα ελέγχουν το βασιλιά:

Σύγκλητος

* Αρχικά 100, στη συνέχεια 300 μέλη / Ήταν οι αρχηγοί των ρωμαϊκών γενών.
* Συγκαλούσαν μαζί με το βασιλιά την εκκλησία του λαού και επικύρωναν τις αποφάσεις της.
* Θεματοφύλακας των εθίμων και των παραδόσεων της Ρώμης

Εκκλησία του λαού

* Η συγκέντρωση όλων των πατρικίων και των πελατών
* Οι πατρίκιοι συγκεντρώνονταν κατά τμήματα, τις φρατρίες→ η εκκλησία ονομαζόταν φρατρική
* Επικύρωνε ή απέρριπτε δια βοής τις αποφάσεις του βασιλιά.
* Αποφάσιζε για ειρήνη ή πόλεμο και εξέλεγε το βασιλιά.

**RES PUBLICA (5ος-2ος αιώνας π.Χ.)**

**509 π.Χ.:** επανάσταση πατρικίων → τέλος της βασιλείας και απομάκρυνση των Ετρούσκων

Νέο πολίτευμα: **Δημοκατία (Res publica)** / στην πραγματικότητα είναι αριστοκρατικό καθεστώς / την εξουσία έχουν οι πατρίκιοι.

**5ος – 3ος αι. π.Χ.:**

* Εσωτερικό: αναταραχές λόγω κοινωνικών συγκρούσεων→ τελική εξίσωση πατρικίων και πληβείων
* Εξωτερικό: πολιτική κατακτήσεων→ κυριαρχία στην ιταλική χερσόνησο και αντιμετώπιση Καρχηδονίων

**Οι κοινωνικοί αγώνες**

Δύο αιώνες αγώνων των πληβείων:

**Αρχές 5ου αι. π.Χ.:** αναδεικνύονται οι **δήμαρχοι**

* Εκλέγονται για ένα χρόνο με έργο την προστασία των πληβείων.
* Πρόσωπα ιερά και απαραβίαστα.
* Δικαίωμα άρνησης ψήφισης ενός νόμου (veto) όταν θίγει τα συμφέροντα των πληβείων.

**Μέσα 5ου αι. π.Χ.:**

* **Δωδεκάδελτος:** καταγραφή του εθιμικού δικαίου→ αποτρέπονται οι αυθαίρετες δικαστικές αποφάσεις των πατρικίων.
* Κατάργηση της απαγόρευσης του γάμου μεταξύ των τάξεων.

**4ος αι. π.Χ.:**

Πολιτική ισότητα πληβείων και πατρικίων:

* Αρχικά αποκτούν το δικαίωμα να εκλέγονται στο αξίωμα του ύπατου
* Στη συνέχεια εκλέγονται και στο αξίωμα του μεγίστου αρχιερέως.

**Η πολιτική οργάνωση**

Την περίοδο της δημοκρατίας υπάρχουν στη Ρώμη τρεις εξουσίες:

**Οι άρχοντες**

Εκτελεστική εξουσία

**Οι δύο ύπατοι:** εκλέγονταν για ένα χρόνο αρχικά.

* Είχαν τις εξουσίες που παλαιότερα συγκέντρωνε ο βασιλιάς.
* Συνοδεύονταν από δώδεκα ραβδούχους.

**Δικτάτορας:** εκλεγμένος άρχοντας στον οποίο οι ύπατοι παραχωρούσαν όλες τις εξουσίες σε περιόδους κρίσης.

**Οι δύο τιμητές:** εκλέγονταν για δεκαοχτώ μήνες.

* Κατέτασσαν τους πολίτες ανάλογα με τα περιουσιακά τους στοιχεία (τίμηση των πολιτών).
* Συνέτασσαν τον κατάλογο των συγκλητικών.
* Κατάρτιζαν τον προϋπολογισμό του κράτους.
* Επέβλεπαν την τήρηση των ηθών / στερούσαν τα πολιτικά δικαιώματα από πολίτες.

Άλλοι άρχοντες: **δήμαρχοι, πραίτορες, ταμίες, ανθύπατοι** κ.ά.

**Η σύγκλητος**

Νομοθετική και εκτελεστική εξουσία

* Εκπροσωπεί την ιστορική συνέχεια του κράτους. / Μεγάλη δύναμη σε όλη την περίοδο της δημοκρατίας, αλλά και στην επόμενη περίοδο (αυτοκρατορική).
* Οι αποφάσεις της είχαν ισχύ νόμου.
* Μέλη: 300 ισόβια μέλη που είχαν διατελέσει ανώτατοι άρχοντες
* Δικαιοδοσίες: αποφάσιζαν για θέματα οικονομικά, θρησκευτικά και εξωτερικής πολιτικής.

**Οι εκκλησίες**

Λειτουργούν τρεις εκκλησίες

**Η φρατρική**

Συνέλευση των πατρικίων / Έχασε σταδιακά τη δύναμή της / Διατηρήθηκε από σεβασμό στην παράδοση.

**Η λοχίτιδα**

Η συνέλευση όλων των στρατευμένων πολιτών

Οι αποφάσεις παίρνονταν κατά λόχους.

Εξέλεγε τους ύπατους, τους τιμητές και τους πραίτορες.

**Η φυλετική**

Αρχικά ήταν η συνέλευση των πληβείων. / Μετά την εξίσωση των πολιτών συμμετείχαν όλοι οι Ρωμαίοι.

Συγκεντρώνονταν κατά φυλές (τόπος κατοικίας)

Δικαιοδοσίες: ψήφιση νόμων και εκλογή κατώτερων αρχόντων.